<classify> Droo ya michuano yenye msisimko zaidi katika ngazi ya vilabu barani Ulaya Ligi ya Mabingwa Ulaya imefanyika jana usiku. Baaada ya droo hiyo, kuna baadhi ya mashabiki wamefurahi na wengine wamenuna kutokana na timu walizopangwa nazo. Jambo ambalo limepokewa kwa furaha kubwa na Watanzani wengi ni kuona timu anayocheza mshambuliaji na nahodha wa Taifa Stars Mbwana Samatta, KRC Genk imepangwa kundi moja wa mabingwa wa michuano hiyo Liverpool. Licha kwamba Liverpool ni timu ngumu lakini, Samatta anaweza kuwa anakamilisha japo kidogo moja ya ndoto zake za kucheza kwenye viwana vyenye hostoria kubwa nchini England. Samatta aliwahi kunukuliwa akisema kuwa angependa siku moja acheza kwenye Uwanja wa Old Trafford. Hata hivyo Anfield bado ni uwanja wenye historia ya aina yake. Ni muda kwa Samatta kuonesha uwezo wake na kuuza brand yake. Nani anajua? Pengine ndiyo maandalizi ya safari ya kuelekea kucheza soka nchini England. Genk ipo Kundi E pamoja na timu za Liverpool, Napoli na Salzburg. Mlolongo wa makundi yote huu hapa chini;  <topic>: michezo 